[{"text_idx": "#000000", "text": "Ymchwilio ein gwaith yn o\u0302l ein chwe thema allweddol"}, {"text_idx": "#000002", "text": "Aelodau ein bwrdd a\u2019n cymrodyr\n100 mlynedd o ddysgu a gwaith"}, {"text_idx": "#000005", "text": "Nawdd Cymdeithasol a Chredyd Cynhwysol"}, {"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000010", "text": "Tudalen Saesneg, Mathemateg a Digidol"}, {"text_idx": "#000011", "text": "Diwrnod Sgiliau ar gyfer Gwaith"}, {"text_idx": "#000015", "text": "Pan benderfynodd Josh Osbourne symud i Gymru i fyw gyda\u2019i bartner sy\u2019n siarad Cymraeg, roedd yn bendant ei fod eisiau dysgu\u2019r iaith a dod yn hyderus yn ei siarad."}, {"text_idx": "#000016", "text": "Felly, ym mis Mai 2020 pan oedd yn gorffen ei radd Meistr ac yn dal i fyw yn Lloegr, dechreuodd Josh ar gwrs arbrofol a gynhaliwyd gan y Ganolfan Dysgu Cymraeg Genedlaethol."}, {"text_idx": "#000017", "text": "Ar o\u0302l gorffen y cwrs, oedd yn cyfuno dysgu gyda thiwtor gyda hunan-astudiaeth ar-lein, gwyddai Joshua ei fod eisiau dal ati i ddysgu fel y gallai gyflawni ei freuddwyd o ddefnyddio\u2019r iaith yn ei fywyd bob dydd. Felly cofrestrodd am gwrs dwys yn y Gymraeg gyda Dysgu Cymraeg Morgannwg, a gaiff ei gynnal gan Brifysgol De Cymru ar ran y Ganolfan Genedlaethol."}, {"text_idx": "#000018", "text": "Dywedodd: \u201cMae fy mam yn Almaenes felly cefais fy magu mewn cartref dwyieithog. Doedd gen i erioed lawer o ddiddordeb mewn ieithoedd pan oeddwn yn yr ysgol ond roedd yn ymddangos yn beth naturiol y byddwn yn dysgu Cymraeg pan benderfynais symud i Gymru i fyw gyda fy mhartner a\u2019u teulu."}, {"text_idx": "#000020", "text": "\u201cPenderfynais ddechrau ar y cwrs dwys a gynlluniwyd i helpu pobl ddod yn rhugl mewn dwy flynedd. Mae\u2019n ymrwymiad eitha mawr o ran amser ar naw awr yr wythnos felly mae\u2019r rhan fwyaf o bobl ar y cwrs wedi ymddeol \u2013 fi oedd yr ieuengaf ar fy nghwrs.\u201d"}, {"text_idx": "#000023", "text": "\u201cFy nghyngor i unrhyw un sy\u2019n ystyried dysgu iaith yw mynd amdani. Ni fydd yn edifar gennych ac mae llwythi o fuddion. Caiff y cyrsiau eu cynllunio i fod yn hygyrch, a gallwch ddysgu yn gyflym."}, {"text_idx": "#000024", "text": "\u201cRwyf wedi cael pob agwedd o fy nghyrsiau Cymraeg yn werth chweil iawn \u2013 mae wedi fy helpu drwy bandemig, wedi dod a\u0302 fi yn nes at fy mhartner ac wedi fy ngalluogi i gynefino a\u0302 diwylliant Cymru.\u201d"}]